የእሳት አደጋ ሰራተኞችን የፈተነው ማንቆርቆሪያ
የእሳት አደጋ ሰራተኞች እሳት ከማጥፋት በዘለለ በተለያዩ አደጋ ውስጥ ያሉ የሰዎችን ህይወት በማዳን ተግባር ላይም ይሳተፋሉ። በዚሁ ሁሉ ጥረት ታዲያ የእነርሱም ህይወት አደጋ ላይ ሊወድቅ ይችላል። አልፎ ተርፎም እስከሞት ሊያደርሳቸው የሚችል ምክንያት ያጋጥማል። ታዲያ በዚህ የነፍስ አድን ተግባራቸው ትንግርታዊ ክስተቶች
ያጋጥማቸዋል። ከሰሞኑም በቻይና በአንድ ህጻን ልጅ የተፈጠረው ሁኔታ ይህንኑ የሚያረጋግጥና ብዙዎችን ያስገረመ ሆኗል ሲል ዩፒ አይ
ድረ ገጽ መረጃ አመልክቷል። ባሳለፍነው ሳምንት በቻይና
ሁናን ግዛት አንድ ህፃን በሻይ ማንቆርቆሪያ ሲጫወት ድንገት ጭንቅላቱ ማንቆርቆሪያው ውስጥ ይገባል። የህፃኑ አያቶች በህፃኑ ጭንቅላት
ውስጥ የገባውን ማንቆርቆሪያ ለማውጣት ጥረት ቢያደርጉም ሊሳካላቸው አልቻለም። በዚህ ጊዜም ወደ ዕሳት አደጋ ሰራተኞች ስልክ በመደወል
እርዳታ እንዲያደርጉላቸው ይጠይቃሉ። የእሳት አደጋ ሰራተኞችም ጥሪውን ተቀብለው በፍጥነት ህጻኑ ወዳለበት ቤት ከተፍ ይላሉ። በህፃኑ
ጭንቅላት ላይ በድንገት ጥልቅ ብሎ የገባውን ማንቆርቆሪያም የብረት መቁረጫ በመጠቀም በጥንቃቄ መቁረጥ ይጀመራሉ። የመቁረጡ ስራም
ከግማሽ ሰአት ያላነሰ ጊዜ ይወስድባቸዋል። በመጨረሻም በህጻኑ ላይ ምንም አይነት ጉዳት ሳይደርስ ሊደርስበት ከሚችለው አደጋ ታድገውታል
።አዲስ ዘመን ጥር 12/2012አስናቀ ፀጋዬ